Ayen d yemmalen aya: (…) Kusayla d Faysel, d sin n yimddukkal uɣur rniɣ nekkini amzun nsuneɣ-d inyen n lkanu dɣa akken ula d allaɣ-nneɣ d iberkanen am nutni. D acu nekkni sebɣen seg wabbu n tgullelt d wurfan n tmetti ur nreḥḥem iẓawaliyen. Sebɣen seg tmest yezgan treqq deg-neɣ imi nettwali imawlan tečča temmuɣbent s wannuz n uqerru i iteddun ger wid yeswan d wid ur neswi ladɣa sdat n wid yennejlan . Nekk ikecmiyi lḥir n leqraya imi dɣa tezga yemma tḥerres deg-i ama s lemɛun d yinzan; ama s wuẓafen d tyitwin, zgiɣ selleɣ i yiwet n tezlit: